MINT รูด 3% โบรกฯหั่นเป้าเหลือ 25 บ. ชี้ปิดห้าง-โรงแรมหนีโควิด-19 ทำขาดทุนอ่วม
MINT รูด 3% โบรกฯหั่นเป้าเหลือ 25 บ. ชี้ปิดห้าง-โรงแรมหนีโควิด-19 ทำขาดทุนอ่วม ล่าสุดอยู่ที่ 15.70 บ. ลบ 0.50 บ. หรือ 3.09% มูลค่าซื้อขาย 617.54 ลบ.
MINT รูด 3% โบรกฯหั่นเป้าเหลือ 25 บ. ชี้ปิดห้าง-โรงแรมหนีโควิด-19 ทำขาดทุนอ่วม ล่าสุดอยู่ที่ 15.70 บ. ลบ 0.50 บ. หรือ 3.09% มูลค่าซื้อขาย 617.54 ลบ.
30 มี.ค. 2563

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 15.43 น. อยู่ที่ 15.70 บาท ลบ 0.50 บาท หรือ 3.09% สูงสุดที่ 16.10 บาท ต่ำสุดที่ 15.30 บาท ด้วยมูลค่าซื้อขาย 617.54 ล้านบาท

ด้าน บล.ฟินันเซีย ไซรัส ระบุในบทวิเคราะห์ว่า การที่โรงแรมต่างๆจำต้องปิดให้บริการชั่วคราวและมาตรการรัฐที่ให้ปิดห้างสรรพสินค้าและสถานที่ต่างๆ กระทบทั้ง Rev Par และ SSSG ให้หดตัวมากกว่าที่คาดไว้ จึงได้ปรับกำไรของกลุ่มลง 148% เป็นขาดทุน 2.82 พันล้านบาท
โดยคาด MINT จะขาดทุน 2.5 พันล้านบาท และ ERW และ 51 ล้านบาท ส่วน CENTEL คาดมีกำไร 208 ล้านบาท ลดลง 83% เมื่อเทียบจากปีก่อน ขณะที่ในปี 2564 เชื่อกลับมากำไรแต่ยังต่ำกว่าปกติ ดังนั้นจึงปรับลดเป้าของ MINT เป็น 25 บาท CENTEL เหลือ 20 บาท และ ERW เหลือ 3.80 บาท ยังแนะนำหลีกเลี่ยงทั้งกลุ่มจนกว่าสถานการณ์จะดีขึ้น โดย MINT น่าสนใจสุด